Upéinte niko peteî asaje, ohendu hikuái oturuñe’ê sapy’apy’áva hóga jerére. Upe mba’e oñandu avei isy ha itúva, ha ñembojaruhápe jeko he’íkuri Kalo’ípe: "Háke, aipóva hína Jasy Jatere ndererahaséva. Aníke remýi ko’águi. Sapy’ami rire ndaje opu’âkuri Kalo’i túva ha ndojuhúi ita’yra’ípe: "Moôjeýmapa oiméne oho. Pévape hi’â chéve jajokuava’erâ ani haĝua omýi; upéicharô añoite opytáta ogapýpe", he’ijekoraka’e ndojuhúimarô Kalo’ípe. Opu’â avei upérô karai rembirekomi, ha mokôive oñepyrûkuri oheka Kalo’ípe. Okañyetékuri. Iñipytûma katu ha ne’írânte ojuhu hikuái chupe. Ndokéi ndaje upe pyhare. Hetaitereirasa oheka hikuái ha mamove ndojuhúi mitâ’i akâhatâme.